Suresh 87 Views input crredit
తొలగించండి లేదా ఇన్‌పుట్‌ క్రెడిట్‌ ఇవ్వండి!
న్యూఢిల్లీ, ఆగస్టు 12: కేంద్ర ఎంఎస్‌ఎంఇ మంత్రిత్వశాఖ ఖాదీని జిఎస్‌టిపరిధినుంచి మినహాయించాలని ఆర్ధికశాఖకు విజ్ఞప్తిచేసింది. జిఎస్‌టినుంచి మినహాయింపులు ఇవ్వాలని లేదా ఇన్‌పుట్‌ట్యాక్స్‌క్రెడిట్‌ అయినా నిరంతరం ఇవ్వాలని ప్రభుత్వం ఖాదీ వస్త్రాలను ఓపక్క ప్రోత్సహిస్తుంటే పన్నులరూపంలో జిఎస్‌టి విధించడం అన్యాయమని ఎంఎస్‌ఎంఇ మంత్రిత్వఆఖ ఆర్ధికశాఖకు లేఖరాసింది. ఇప్పటికిప్పుడు ఖాదీ నూలుకు మాత్రమే జిఎస్‌టినుంచి మినహా యింపు ఉంది. ఖాదీ ఉత్పత్తులు ఐదుశాతం జిఎస్‌టిపరిధిలోఉన్నాయి.
మొత్తం ఖాదీ గ్రామీణ పరిశ్రమలరంగం స్వాతంత్య్రానికి పూర్వం నుంచి కూడా పన్నల మినహాయింపు ప్రయోజనం పొందుతున్నదని సూక్ష్మచిన్నమధ్య తరహా పరి శ్రమల మంత్రిత్వశాఖ వివరించింది. ఎస్‌ఎస్‌ఐ రంగంకు ఇచ్చిన మినహాయింపులు ప్రస్తుతం రూ.150 లక్షలనుంచి 20 లక్షలకు తగ్గించారని, ఖాదీ సంస్థలు అత్యధికశాతం ఈ మినహాయిం పులు పొందినసంస్థలు ఇపుడు జిఎస్‌టి పరిధిలో ఉంటున్నాయని ఎంఎస్‌ఎంఇ లేఖలో వివరిం చింది. జిఎస్‌టి పరిధిలో విధిగా రిజిస్ట్రేషన్‌ చేసుకోవాలన్న తప్పనిసరి నిబంధనలు కూడా అమలవుతున్నాయని ఆందోళన వ్యక్తంచేసింది. అంతేకాకుండా వివిధ ఖాదీ ఉత్పత్తులపై ఐదు శాతం పన్ను చెల్లించాల్సి వస్తోందని ఎంఎస్‌ ఎంఇ మంత్రి గిరిరాజ్‌సింగ్‌ రాజ్యసభలో వివరించారు. గ్రామీణరంగపరిశ్రమలకు పన్ను నుంచి మినహాయింపు ఉందని జీరోశాం నుంచి 14.30శాతం వరకూ జిఎస్‌టి ముందు మినహా యింపు ఉందని, జిఎస్‌టి అమలు తర్వాత ఈ ఉత్పత్తులన్నీ ఇపుడు12-28శాతం పన్నుల చట్రంలో ఉన్నాయని కలవరం వ్యక్తంచేసారు.
అందువల్ల చేనేతకు మరింత జవసత్వాలు అందించేందుకు ఐదుశాతం జిఎస్‌టిని అయినా రద్దుచేయాలని లేదా నిరంతరం ఇన్‌పుట్‌ట్యాక్స్‌ క్రెడిట్‌ అయినా విడుదలచేయాలని ఆర్ధికశాఖకు విజ్ఞప్తిచేసారు.